Diari Oficial de la Generalitat Valenciana


Sumari del DOGV 2346, del 15-09-1994 (1994/832425)

RESOLUCIÓ de 4 de juliol de 1994, de la Direcció General de Producció Agrària i Pesca, per la qual s'autoritza Pesqueries Finca El Espigar, SL per a la instal.lació d'un establiment de piscicultura marina en la partida de la Roja, terme municipal de Crevillent (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2346

Data del DOGV
:   15-09-1994

Secció del DOGV
:   ALTRES DISPOSICIONS

Número del document
:   1994/832425


Data del document
:   04-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIó de 4 de juliol de 1994, de la Direcció General de Producció Agrària i Pesca, per la qual s'autoritza Pesquerías Finca El Espigar, SL per a la instal·lació d'un establiment de piscicultura marina en la partida de la Roja, terme municipal de Crevillente (Alacant). [94/5550]  
Vist l'expedient instruït a instància del senyor José Espinosa Orts, en representació de Pesquerías Finca El Espigar, SL, sobre sol·licitud d'autorització administrativa per a la instal·lació d'un establiment de piscicultura marina en aigües salobres en terrenys arrendats, propietat del senyor Jerónimo Espinosa Esclàpez i Pantano Ilicitano, SL, amb una extensió total de 52 hectàrees, 34 àrees i 37 centiàrees (523.437 m2), situat en la partida de la Roja, polígon 10 i parcel·la 177, del terme municipal de Crevillente (Alicante), conformement amb les dades i els plànols que hi són adjunts.  
La Direcció General de Producció Agrària i Pesca resol atorgar l'autorització administrativa amb les condicions següents:  
Primera  
La instal·lació autoritzada comprendrà el condicionament del terreny, la construcció de basses, comportes, accessos, serveis d'electricitat i pou, tal com s'especifica en el projecte presentat.  
Segona  
En la instal·lació piscícola s'autoritza el cultiu (pre-engreix) de les espècies següents: anguila (Anguilla anguila), llissa (Mugil sp.), dorada (Sparus aurata) i llobarro (Dicentrarchus labrax).  
Tercera  
Complir les condicions indicades per la Direcció General de Conservació del Medi Natural en la Resolució de 21 de setembre de 1993.  
Quarta  
Aquesta autorització tindrà vigència mentre no es paralitze l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, o si es produeix l'incompliment de les clàusules d'aquella, o un dictamen negatiu de la Direcció General de Conservació del Medi Natural, o l'extinció del contracte d'arrendament.  
Les obres de la instal·lació hauran d'estar concloses i l'establiment en normal funcionament en un termini de dos anys a partir d'aquesta resolució.  
Cinquena  
El sistema de cultiu de peixos s'ajustarà en tot moment a la memòria presentada. Qualsevol variació al respecte s'haurà de comunicar a la Conselleria d'Agricultura, Pesca i Alimentació.  
Sisena  
La iniciació i l'acabament de les obres es comunicarà a la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.  
Setena  
El titular de l'autorització s'obliga al compliment de tot el que es disposa en la normativa vigent sobre la matèria i del que s'estableix en la Llei 23/1984, de 25 de juny, de Cultius Marins.  
Vuitena  
Els organismes competents podran inspeccionar la marxa de les obres que s'han de realitzar i la marxa de l'establiment. El titular s'obliga a permetre l'entrada als inspectores i tècnics corresponents.  
València, 4 de juliol de 1994.- El director general de Producció Agrària i Pesca: Xavier Pastor i Mestre